Title: ระเบียบกรุงเทพมหานคร ว่าด้วยกองทุนพัฒนาชุมชนกรุงเทพมหานคร พ.ศ. 2538

ระเบียบกรุงเทพมหานคร

ระเบียบกรุงเทพมหานคร
ว่าด้วยกองทุนพัฒนาชุมชนกรุงเทพมหานคร
พ.ศ.
๒๕๓๘
--------------------------

                        โดยที่เป็นการสมควรออกระเบียบกรุงเทพมหานครว่าด้วยกองทุนพัฒนาชุมชน
กรุงเทพมหานคร
                        อาศัยอำนาจตามความในมาตรา
๔๙ แห่งพระราชบัญญัติระเบียบบริหารราช
การกรุงเทพมหานคร พ.ศ. ๒๕๒๘ ประกอบกับข้อ ๗ และข้อ ๘  แห่งข้อบัญญัติกรุงเทพมหานคร  
เรื่อง ค่าใช้จ่ายเกี่ยวกับการสนับสนุนการพัฒนาชุมชน พ.ศ.
๒๕๓๖  ผู้ว่าราชการกรุงเทพมหานคร
จึงกำหนดระเบียบขึ้นไว้ ดังต่อไปนี้

                        ข้อ  ๑ 
ระเบียบนี้เรียกว่า 
"ระเบียบกรุงเทพมหานครว่าด้วยกองทุนพัฒนาชุมชน
กรุงเทพมหานคร พ.ศ. ๒๕๓๘"

                        ข้อ  ๒ 
ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษา
เป็นต้นไป

                        ข้อ  ๓ 
บรรดาข้อบังคับ ระเบียบ หรือคำสั่งอื่นใดในส่วนที่ได้กำหนดไว้แล้วใน
ระเบียบนี้ หรือซึ่งขัดหรือแย้งกับระเบียบนี้
ให้ใช้ระเบียบนี้แทน

                        ข้อ  ๔ 
ให้ปลัดกรุงเทพมหานครรักษาการตามระเบียบนี้ และให้มีอำนาจออก
คำสั่งเพื่อปฏิบัติการให้เป็นไปตามระเบียบนี้

หมวด  ๑

                        ข้อ  ๕ 
ในระเบียบนี้
                        "กองทุนพัฒนาชุมชนกรุงเทพมหานคร"  หมายความว่า  กองทุนพัฒนาชุมชน
กรุงเทพมหานคร
ที่จัดตั้งขึ้นตามข้อบัญญัติกรุงเทพมหานครว่าด้วยค่าใช้จ่ายเกี่ยวกับการสนับสนุน
การพัฒนาชุมชน
                        "คณะกรรมการ"  หมายความว่า  คณะกรรมการกองทุนพัฒนาชุมชน
กรุงเทพมหานคร
                        "ชุมชน"  หมายความว่า  ชุมชนตามระเบียบกรุงเทพมหานครว่าด้วยกรรมการ
ชุมชน
                        "คณะกรรมการชุมชน"  หมายความว่า  คณะกรรมการชุมชนตามระเบียบ
กรุงเทพมหานครว่าด้วยกรรมการชุมชน
                        "กองทุนชุมชน"  หมายความว่า  เงินหรือทรัพย์สินที่ประชาชนในชุมชนได้ดำเนิน
การจัดตั้งขึ้นเพื่อดำเนินการหาผลประโยชน์และให้บริการด้านใดด้านหนึ่งหรือหลายด้านแก่ประชา
ชนในชุมชน
โดยอยู่ภายใต้การควบคุมดูแลและความรับผิดชอบของคณะกรรมการชุมชน
                        "เงินยืมสมทบ"  หมายความว่า  เงินที่ให้กองทุนชุมชนยืมโดยไม่มีดอกเบี้ยและมี
กำหนดระยะเวลาใช้คืนจากกองทุนชุมชน

หมวด  ๒
                                       กองทุนพัฒนาชุมชนกรุงเทพมหานคร

                        ข้อ  ๖ 
ให้จัดตั้ง 
"กองทุนพัฒนาชุมชนกรุงเทพมหานคร"  ขึ้นในสำนักพัฒนา
ชุมชนเพื่อสนับสนุนกองทุนชุมชน
โดยให้ยืมเงินสมทบโครงการแก่กองทุนชุมชน เพื่อนำไปดำเนิน
งานพัฒนาชุมชน

                        ข้อ  ๗ 
กองทุนพัฒนาชุมชนกรุงเทพมหานคร 
อาจได้มาซึ่งทรัพย์สินดังต่อไปนี้
                        (๑)  เงินงบประมาณของกรุงเทพมหานคร
                        (๒)  เงินอุดหนุนจากรัฐบาล
                        (๓) 
เงินหรือทรัพย์สินที่มีผู้บริจาคให้กองทุนพัฒนาชุมชนกรุงเทพมหานคร
                        (๔) 
เงินที่ได้รับจากการดำเนินงานของกองทุนพัฒนาชุมชนกรุงเทพมหานคร
                        (๕) 
ดอกผลอันเกิดจากเงินหรือทรัพย์สินของกองทุนพัฒนาชุมชน
กรุงเทพมหานคร

                        ข้อ
 ๘  ให้สำนักพัฒนาชุมชนเปิดบัญชีเงินฝากกองทุนพัฒนาชุมชน
กรุงเทพมหานครกับธนาคารออมสินหรือธนาคารอื่นใดที่มีฐานะเป็นรัฐวิสาหกิจตามที่คณะ
กรรมการเห็นสมควรและโดยความเห็นชอบของผู้ว่าราชการกรุงเทพมหานคร

หมวด  ๓

คณะกรรมการกองทุนพัฒนาชุมชนกรุงเทพมหานคร

                        ข้อ  ๙ 
ให้คณะกรรมการประกอบด้วย
                        ๑.  รองปลัดกรุงเทพมหานคร

สั่งราชการสำนักพัฒนาชุมชน             เป็น       ประธานกรรมการ
                        ๒.  ผู้อำนวยการสำนักพัฒนาชุมชน                       เป็น       รองประธานกรรมการ
                        ๓.  รองผู้อำนวยการสำนักพัฒนาชุมชน

สั่งราชการกองแผนงาน
                              และพัฒนาชุมชน                                          เป็น       กรรมการ
                        ๔.  กรรมการผู้จัดการสำนักงานพัฒนา
                              ชุมชนเมือง
หรือผู้แทน                                   เป็น       กรรมการ
                        ๕.  ผู้อำนวยการกองระบบการคลัง
                              หรือผู้แทน                                        เป็น       กรรมการ
                        ๖.  ผู้อำนวยการกองงบประมาณ
                              หรือผู้แทน                                        เป็น       กรรมการ
                        ๗.  ผู้อำนวยการกองกฎหมายและคดี
                              หรือผู้แทน                                        เป็น       กรรมการ
                        ๘.  ผู้อำนวยการกองส่งเสริมอาชีพ                        เป็น       กรรมการ
                        ๙.  ผู้อำนวยการกองแผนงาน
                              และพัฒนาชุมชน                                          เป็น       กรรมการ
                                                                                                            และเลขานุการ
                        ๑๐.  เลขานุการสำนักพัฒนาชุมชน                       เป็น       กรรมการ
                                                                                                            และผู้ช่วยเลขานุการ
                        ๑๑.  หัวหน้าฝ่ายพัฒนาและ
                              จัดระเบียบชุมชน                                          เป็น       กรรมการ
                                                                                                            และผู้ช่วยเลขานุการ

                        ข้อ  ๑๐  ให้คณะกรรมการมีอำนาจหน้าที่ดังนี้
                        (๑) 
กำหนดแนวทางในการดำเนินงานกองทุนพัฒนาชุมชนกรุงเทพมหานคร
                        (๒)  กำหนดสัดส่วนเงินยืมสมทบและอนุมัติเงินยืมสมทบให้แก่กองทุนชุมชน
                        (๓) 
ผ่อนผันหรือยกเว้นการปฏิบัติตามเงื่อนไขการใช้คืนเงินยืมสมทบโดยความ
เห็นชอบของผู้ว่าราชการกรุงเทพมหานคร
                        (๔) 
กำกับและติดตามประเมินผลการดำเนินงานและการใช้จ่ายเงินกองทุน
พัฒนาชุมชนกรุงเทพมหานครและกองทุนชุมชน
                        (๕)  แต่งตั้งคณะทำงานหรือบุคคลเพื่อดำเนินการในเรื่องใดเรื่องหนึ่งได้ตาม
ความจำเป็น
                        (๖) 
มีอำนาจเชิญบุคคลจากส่วนราชการและภาคเอกชนมาช่วยดำเนินงาน 
หรือเพื่อให้ชี้แจงหรือให้ข้อมูลสถิติใด ๆ
หรือให้คำแนะนำเกี่ยวกับการดำเนินการของกองทุน
พัฒนาชุมชนกรุงเทพมหานคร
                        (๗)  ดำเนินการอื่นใดของกองทุนพัฒนาชุมชนกรุงเทพมหานครเพื่อให้เป็นไป
ตามระเบียบนี้

                        ข้อ  ๑๑  การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่ง
จึงจะเป็นองค์ประชุมการวินิจฉัยชี้ขาดที่ประชุมให้ถือเอาเสียงข้างมาก
ถ้าคะแนนเสียงเท่ากันให้
ประธานในที่ประชุมออกเสียงหนึ่งเพิ่มขึ้นอีกเสียงเป็นเสียงชี้ขาด

หมวด  ๔
                        การขอรับเงินยืมสมทบกองทุนพัฒนาชุมชนกรุงเทพมหานคร

                        ข้อ  ๑๒  กองทุนชุมชน 
ที่มีสิทธิขอรับเงินยืมสมทบโครงการจะต้องมีคุณสมบัติ
ดังนี้
                        (๑) 
เป็นกองทุนชุมชนที่อยู่ในชุมชนในพื้นที่เขตของกรุงเทพมหานคร
                        (๒) 
เป็นกองทุนชุมชนที่ได้จัดตั้งมาแล้วไม่น้อยกว่า ๖ เดือน
                        (๓) 
มีเงินทุนสะสมของกองทุนชุมชนอยู่แล้วไม่น้อยกว่า  ๑๐,๐๐๐  บาท
                        (๔)  เป็นกองทุนชุมชนที่มีกรรมการกองทุนชุมชน
และการบริหารงานกองทุน
ชุมชนตามที่กำหนดไว้ในหมวด ๕ และหมวด ๖

                        ข้อ  ๑๓  การยืมเงินสมทบให้กรรมการกองทุนชุมชน จัดทำโครงการตามแบบที่
คณะกรรมการกำหนดแล้วเสนอขอรับความเห็นชอบจากคณะกรรมการชุมชน
เมื่อได้รับความเห็น
ชอบแล้วให้เสนอผ่านสำนักงานเขตพื้นที่ไปยังคณะกรรมการเพื่อพิจารณา

                        ข้อ  ๑๔  ลักษณะของโครงการที่มีสิทธิขอรับเงินยืมสมทบ คือ
                        (๑) 
เป็นการลงทุนเพื่อขยายหรือปรับปรุงกิจการเดิมของกองทุนชุมชนที่มีอยู่
แล้วในชุมชน
                        (๒)  เป็นการลงทุนเพื่อการผลิต การค้า
หรือการบริการทางสังคม
                        (๓) 
เป็นการลงทุนด้านการก่อสร้างหรือซ่อมแซมสิ่งสาธารณประโยชน์ซึ่งมีแผน
จัดเก็บเงินจากผู้ได้รับประโยชน์ เพื่อใช้คืนเงินยืมสมทบ

                        ข้อ  ๑๕  การใช้คืนเงินยืมสมทบของกองทุนชุมชน ให้เป็นไปตามแผนการใช้คืน
เงินยืมที่คณะกรรมการกำหนดโดยมีระยะปลอดหนี้ ๓ ปี
และต้องส่งใช้คืนให้ครบภายใน ๖ ปี นับ
แต่วันที่กองทุนชุมชนได้รับเงินยืมสมทบ
                        กรณีกองทุนชุมชนผิดนัดไม่ส่งใช้คืนภายในกำหนดตามวรรคแรก
ให้คิดเบี้ยปรับ
ตามอัตราที่คณะกรรมการกำหนด
นับแต่วันผิดนัดจนกว่าจะชำระหนี้เสร็จ

                        ข้อ  ๑๖ 
ให้สำนักงานเขตพื้นที่มีหน้าที่เร่งรัดการส่งใช้คืนเงินยืมสมทบจากกอง
ทุนชุมชน

                        ข้อ  ๑๗  ในกรณีเกิดเหตุจำเป็นหรือภัยพิบัติสาธารณะ
ทำให้โครงการที่ได้รับ
เงินยืมสมทบไปไม่สามารถดำเนินกิจการให้ได้ผลเท่าที่ควรให้กองทุนชุมชนยื่นคำร้องต่อคณะ
กรรมการเพื่อให้คณะกรรมการพิจารณาผ่อนผัน
หรือยกเว้นการปฏิบัติตามเงื่อนไขการยืมเงิน
สมทบโดยผ่านคณะกรรมการชุมชนและสำนักงานเขตพื้นที่

                        ข้อ  ๑๘  ให้สำนักงานเขตเป็นผู้รับผิดชอบในการกำกับและติดตามผลการ
ดำเนินโครงการที่ได้รับเงินยืมสมทบจากกองทุนพัฒนาชุมชนกรุงเทพมหานคร
หากมีข้อร้องเรียน
หรือพฤติการณ์ที่แสดงว่ามีการทุจริตหรือมีการปฏิบัติฝ่าฝืนระเบียบนี้ให้สำนักงานเขตดำเนินการ
สอบสวนเพื่อทราบข้อเท็จจริง แล้วรายงานคณะกรรมการทราบ
                        ในกรณีจำเป็น
สำนักงานเขตอาจสั่งระงับหรือยับยั้งการดำเนินการตามโครงการ
ทั้งหมด หรือบางส่วนก็ได้

                        ข้อ  ๑๙  ให้กองทุนชุมชนรายงานผลความก้าวหน้าของการดำเนินงานโดยผ่าน
คณะกรรมการชุมชนให้สำนักงานเขตทราบและให้สำนักงานเขตรายงานคณะกรรมการทุก
๖ เดือน

                        ข้อ  ๒๐  ให้ส่วนราชการที่เกี่ยวข้องกับการพัฒนาชุมชนให้ความสนับสนุน
ช่วย
เหลือ แนะนำ ปรึกษา ทางด้านวิชาการ ด้านเทคนิค
หรือข้อมูลสถิติ เอกสารในการจัดทำโครงการ
แก่กองทุนชุมชนตามสมควร

หมวด  ๕

กรรมการกองทุนชุมชน

                        ข้อ  ๒๑  ให้มีคณะผู้บริหารงานกองทุนชุมชน ไม่น้อยกว่า ๗ คน เรียกว่า
"กรรมการกองทุนชุมชน"

                        ข้อ  ๒๒  กรรมการกองทุนชุมชน ประกอบด้วยตำแหน่งต่าง ๆ ดังต่อไปนี้
                        (๑)  ประธานกองทุนชุมชน
                        (๒)  รองประธานกองทุนชุมชน
                        (๓)  เลขานุการกองทุนชุมชน
                        (๔)  เหรัญญิกกองทุนชุมชน

                        ข้อ  ๒๓  กรรมการกองทุนชุมชนมาจากการเลือกตั้งของสมาชิกกองทุนชุมชน

                        ข้อ  ๒๔  การพ้นจากตำแหน่งหรือในกรณีเมื่อตำแหน่งใดว่างลงของกรรมการ
กองทุนชุมชนให้เป็นไปตามข้อกำหนดของกองทุนชุมชน

หมวด  ๕

การบริหารงานกองทุนชุมชน

                        ข้อ  ๒๕  กรรมการกองทุนชุมชนมีหน้าที่ออกระเบียบข้อบังคับการใช้จ่ายเงิน
กองทุนชุมชน
และวางแผนจัดทำโครงการหรือกิจกรรมตลอดจนการดำเนินการเพื่อหารายได้สมทบ
เงินกองทุนชุมชน

                        ข้อ  ๒๖  คณะกรรมการชุมชนเป็นผู้ควบคุมการบริหารงานของกรรมการกองทุน
ชุมชนโดยมีเจ้าหน้าที่กรุงเทพมหานครเป็นที่ปรึกษา

                        ข้อ  ๒๗  ให้คณะกรรมการชุมชนแต่งตั้งผู้ตรวจสอบกองทุนชุมชนไม่น้อยกว่า ๒

คน โดยผู้ตรวจจะต้องไม่เป็นกรรมการกองทุนชุมชน

                        ข้อ  ๒๘  ผู้ตรวจสอบกองทุนชุมชน มีหน้าที่ติดตาม สอบถาม และตรวจสอบ
บัญชีรายรับ - รายจ่าย ของกองทุนชุมชน
แล้วรายงานคณะกรรมการชุมชนอย่างน้อยเดือนละ ๑ 
ครั้ง

                                                            ประกาศ
ณ วันที่  ๕  มิถุนายน  พ.ศ. ๒๕๓๘
                                                                  ร้อยเอก
กฤษฎา  อรุณวงษ์ ณ อยุธยา

ผู้ว่าราชการกรุงเทพมหานคร

[รก.๒๕๓๘/พ๒๕ง/๒๖/๑๐ กรกฎาคม ๒๕๓๘]

                                                                                                ธิดาวรรณ
/ แก้ไข
                                                                                                ๓๐  ส.ค.  ๒๕๔๕
                                                                                                            B+A(C)